જો કે એની મઝા ચોઇસના પીઝા ખાવા પૂરતી મર્યાદિત છે. સોનલે બનાવેલું ટીફીન ખોલ્યા પછી જો આંખ સામે મેનુ કાર્ડ તરવરે તો એ ઓફિસ નજીકની એકાદ રેસ્ટોરન્ટમાં પહોંચી જાય છે. ક્યારેક મને ફોન કરીને લલચાવે. હું લલચાઈ જાઉં પણ ખરો. એની સાબિતી છે મારું લચી પડેલું સમૃદ્ધ પેટ. એમ તો એ મારી ઘણી બધી જીદ સંતોષે છે પણ ખરો. ડિસેમ્બર-2009માં 88મી વખત રક્તદાન કરતા પહેલા મેં તેને કહ્યું કે તું એ ઘડીએ મારી સાથે હોવ તો મને ગમે. એ અને પ્રણવ અધ્યારુ બન્ને સાથે તો રહ્યા, મારી જોડે રક્તદાન પણ કર્યું.